recursal/SuperWikiNEXT-32B huggingface dataset:
**তাকসিম চত্বর** (তুর্কি: *Taksim Meydanı*, আধ্বব: [ˈtaksim ˈmejdanɯ]) তুরস্কের ইস্তাম্বুলের ইউরোপীয় অঞ্চলের বায়োয়লুতে অবস্থিত একটি পর্যটন এবং অবসর জেলা। ইস্তাম্বুল মেট্রো নেটওয়ার্কের কেন্দ্রীয় স্টেশন সহ এটি আধুনিক ইস্তাম্বুলের কেন্দ্রস্থল হিসাবে বিবেচিত হয়। তাকসিম চত্বরে প্রজাতন্ত্রের বিখ্যাত একটি স্মৃতিসৌধের অবস্থান (তুর্কি: কামহুরিয়াত আনতা) যা পিয়েত্রো ক্যানোনিকা তৈরি করেছিলেন এবং ১৯২৮ সালে এটি উদ্বোধন করা হয়েছিল। এই স্মৃতিস্তম্ভটি তুরস্কের স্বাধীনতা যুদ্ধের পরে তুরস্কের প্রজাতন্ত্রের ভিত্তি প্রতিষ্ঠার পঞ্চম বার্ষিকীর স্মরণে ১৯২৮ সালে তৈরী করা হয়েছিল। ২০২১ সালে এখানে একটি সৃদৃশ্য মসজিদও উদ্ধোধন করা হয়।

ছবিঘর
-----

* ধ্বংসপ্রাপ্ত সেনা ব্যারাকধ্বংসপ্রাপ্ত সেনা ব্যারাক
* ম্যাক্সিম নাইট ক্লাব (পুরাতন সিনেমাজিক মুভি থিয়েটার)ম্যাক্সিম নাইট ক্লাব (পুরাতন সিনেমাজিক মুভি থিয়েটার)
* মারমারা হোটেলমারমারা হোটেল
* ১৯৬০ সালের তাকসিম১৯৬০ সালের তাকসিম
* তাকসিম চত্বর তেকে অনতিদূরে আয়া সোফিয়া মসজিদতাকসিম চত্বর তেকে অনতিদূরে আয়া সোফিয়া মসজিদ
* তাকসিম মসজিদ ২০২১ সালে নির্মিততাকসিম মসজিদ ২০২১ সালে নির্মিত
* 
* আতাতুর্ক সংস্কৃতি কেন্দ্রআতাতুর্ক সংস্কৃতি কেন্দ্র

তথ্যসূত্র
---------

1. ↑  ডেস্ক, প্রথম আলো। "তাকসিম স্কয়ারে মসজিদ উদ্বোধন করলেন এরদোয়ান"। *প্রথম আলো*। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**মোহাম্মদ নাভেদ আশরাফ কুরেশী** (উর্দু: نوید اشرف‎‎; জন্ম: ৪ সেপ্টেম্বর, ১৯৭৪) পাঞ্জাব প্রদেশের রাওয়ালপিন্ডি এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৯০-এর দশকের শেষদিকে সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর পাকিস্তানি ক্রিকেটে খান রিসার্চ ল্যাবস, রাওয়ালপিন্ডি ও রেডকো পাকিস্তান লিমিটেড দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শী ছিলেন **নাভেদ আশরাফ**।

খেলোয়াড়ী জীবন
---------------

১৯৯২-৯৩ মৌসুম থেকে ২০১১ সাল পর্যন্ত নাভেদ আশরাফের প্রথম-শ্রেণীর খেলোয়াড়ী জীবন চলমান ছিল। এছাড়াও, কয়েকটি টুয়েন্টি২০ ক্রিকেট খেলায় অংশ নিয়েছেন।

সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন নাভেদ আশরাফ। ১০ ডিসেম্বর, ১৯৯৮ তারিখে লাহোরে সফরকারী জিম্বাবুয়ে দলের বিপক্ষে টেস্ট ক্রিকেটে অভিষেক ঘটে তার। এরপর, ১২ মার্চ, ২০০০ তারিখে করাচীতে সফরকারী শ্রীলঙ্কা দলের বিপক্ষে সর্বশেষ টেস্টে অংশ নেন তিনি। তাকে কোন ওডিআইয়ে অংশগ্রহণ করার সুযোগ দেয়া হয়নি।

তথ্যসূত্র
---------

1. ↑  "2nd Test, Zimbabwe tour of Pakistan at Lahore, Dec 10-14 1998"। *ESPN Cricinfo*।
2. ↑  "2nd test scorecrd"। *ESPN Cricinfo*।

আরও দেখুন
---------

* নাভেদ আঞ্জুম
* মোহাম্মদ গাজালী
* পাকিস্তানি টেস্ট ক্রিকেটারদের তালিকা
* ১৯৯৮-৯৯ এশিয়ান টেস্ট চ্যাম্পিয়নশীপ
* প্রথম-শ্রেণীর ক্রিকেট দলসমূহের বর্তমান তালিকা

বহিঃসংযোগ
---------

* ইএসপিএনক্রিকইনফোতে নাভেদ আশরাফ উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে নাভেদ আশরাফ  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
নাঁদগাঁও জেলার ডাকটিকিটের চিত্র
**নাঁদগাঁও রাজ্য** (যা **নন্দগাঁও** বা **রাজনন্দগাঁও** নামে পরিচিত ছিল) ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷ বর্তমান ছত্তিশগড় রাজ্যের রাজনন্দগাঁও জেলার জেলাসদর রাজনন্দগাঁও শহরটি ছিল এই রাজ্যটির রাজধানী ও প্রশাসনিক সদর।  এই রাজ্যে এটিই একমাত্র শহরাঞ্চল ছিল এবং শাসকগণ এখানেই বাস করতেন।

রাজ্যটির প্রথম শাসক মহন্ত ঘাসিদাস ১৮৬৫ খ্রিস্টাব্দে ব্রিটিশ কোম্পানি দ্বারা সামন্ত রাজা স্বীকৃতি পান৷ প্রকাশিত সনদে স্বত্ববিলোপ নীতির উল্টোস্রোতে এই রাজ্যটিকে দত্তকপুত্র নেওয়ার যোগ্য বলেও উল্লেখ করে ব্রিটিশরা। পরে তারা রাজ্যের শাসক মহন্তদের রাজা উপাধি কে দেন।

ইতিহাস
------

### ঐতিহাসিক পটভূমি

নাঁদগাঁও রাজ্য বা জমিদারি প্রতিষ্ঠার ইতিহাস খ্রিস্টীয় অষ্টাদশ শতাব্দী পুরাতন যখন শুরুর পাঞ্জাব অঞ্চল থেকে প্রহ্লাদ দাস নামে একজন ব্যবসায়ী এই অঞ্চলে আসেন। তিনি এসে রতনপুর নামক স্থানে বসবাস শুরু করেন, সেই সময় মারাঠা ভোঁসলের সাম্রাজ্য ছিল এটি।

প্রহ্লাদ দাস ছিলেন হিন্দু ধর্মের বৈরাগী সম্প্রদায়ভুক্ত একজন যিনি কঠোর কৌমার্য পালনে ব্রতী ছিলেন। বৈরাগী শব্দটি এসেছে সংস্কৃত শব্দ বৈরাগ্য থেকে যার অর্থ জাগতিক সুখ থেকে মুক্তি। নির্বাচিত শিষ্যদের থেকে উত্তরসূরি নির্বাচনের সময়তার শিষ্য হরিদাস মহন্ত ঘোষিত হন এবং যথেষ্ট প্রভাব প্রতিপত্তি বৃদ্ধি করেন। প্রতিপত্তি বৃদ্ধির সাথে সাথে স্থানীয় মারাঠা শাসকদের তৎপরতায় তিনি ধর্মীয় উপদেষ্টা হিসেবে নিযুক্ত হন এবং পূর্বের তুলনায় অধিক ক্ষমতা লাভ করেন। প্রায় একশ বছর পর মহান্তরা নাগপুরের রাজার শাসনাধীন একটি সামন্ত রাজ্যের চারটি পরগনা নাঁদগাঁও, পাণ্ডদহ, মোহগাঁও এবং ডোঙ্গরগাঁও দখল করেন।

### দেশীয় রাজ্য

১৮৬৫ খ্রিস্টাব্দে চারটি সামন্ত পরগনা একত্রিত করে বৈরাগী সম্প্রদায়ের মহন্তরা নাঁদগাঁও নামে একটি দেশীয় রাজ্য গঠন করেন। ১৮৭৯ খ্রিস্টাব্দে সপ্তম মহন্ত ঘাসিদাস প্রথম বিবাহ করেন এবং উভয়ের এক পুত্র সন্তান জন্ম নিলে কৌমার্য ভঙ্গ ঘটে এবং রাজ্যটি নির্বাচিত শিষ্যপরম্পরা ব্যতিরেকে বংশপরম্পরা অনুযায়ী অগ্রসর হওয়া শুরু করে। রাজ্যটির অধিকাংশ বাসিন্দা ছিলেন গোণ্ড, তেলি, চামার, আহির প্রভৃতি সম্প্রদায়ের যারা রাজ্যের মোট ৫১৫ টি গ্রামে বসবাস করতেন।
নাঁদগাঁও রাজ্যের শেষ শাসক ১৯৪৮ খ্রিস্টাব্দের পয়লা জানুয়ারি তারিখে ভারতীয় অধিরাজ্যে যোগদানের চুক্তিপত্রে সম্মতিস্বাক্ষর করেন। 

### শাসকবর্গ

নাঁদগাঁও দেশীয় রাজ্যের শাসকরা মহন্ত উপাধিতে ভূষিত হতেন। 

#### মহন্ত

* ১৮৬৫ – নভেম্বর ১৮৮৩ : মহন্ত ঘাসিদাস
* নভেম্বর ১৮৮৩ – ১৮৯৭ : মহন্ত বলরাম দাস (নিজের ব্যবহারে ২ জানুয়ারি ১৮৯৩ খ্রিস্টাব্দ থেকে রাজা বাহাদুর উপাধি ধারণ)
* ১৮৯৭ – ২৫ মে ১৯১২ : মহন্ত রাজেন্দ্র দাস
* ২৪ জুন ১৯১৩ – ১৮ সেপ্টেম্বর ১৯৪০ : মহন্ত সর্বেশ্বর দাস
* ১৮ সেপ্টেম্বর ১৯৪০ – ১৫ আগস্ট ১৯৪৭ : মহন্ত দিগ্বিজয় দাস

তথ্যসূত্র
---------

1. ↑  চিসাম, হিউ, সম্পাদক (১৯১১)। "Nandgaon"। *ব্রিটিশ বিশ্বকোষ*। **19** (১১তম সংস্করণ)। কেমব্রিজ ইউনিভার্সিটি প্রেস। পৃষ্ঠা 161। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  *Chhattisgarh ki Riyaste/Princely stastes aur Jamindariyaa*। Raipur: Vaibhav Prakashan। আইএসবিএন 81-89244-96-5।
3. ↑  *Chhattisgarh ki Janjaatiyaa/Tribes aur Jatiyaa/Castes*। Delhi: Mansi publication। আইএসবিএন 978-81-89559-32-8।
4. ↑  The Tribes and Castes of the Central Provinces of India
5. ↑  "Nandgaon Princely State"। ৮ জুন ২০১৭ তারিখে মূল থেকে আর্কাইভ করা। সংগ্রহের তারিখ ২৩ অক্টোবর ২০২০।
6. ↑  Princely States of India[*স্থায়ীভাবে অকার্যকর সংযোগ*]
**রেবা রক্ষিত** (১৯৩৩ - ২০১০) ছিলেন প্রথম ভারতীয় মহিলা বডি বিল্ডার এবং একজন পেশাদার শরীরচর্চাবিদ ও দক্ষ যোগ বিশারদ। তিনি কলকাতায় কলেজ অফ ফিজিক্যাল কালচারের বিষ্ণু চরণ ঘোষের শিষ্যা ছিলেন। তার নিজের শরীরের উপর বহুগুণ ভারি ওজন ধরে রাখার ক্ষমতা রাখতেন তিনি। শরীর নিয়ে বিভিন্ন আশ্চর্যজনক কৌশল দেখানোর ক্ষেত্রে তার জুরি মেলা ভার। অনায়াসে তিনি তার শরীরের উপর দিয়ে একটি সম্পূর্ণ বোঝাই করা গাড়ি এবং হাতীকে অতিক্রম করানোর খেলা অনায়াসে দেখাতে পারতেন এবং প্রসঙ্গত উল্লেখ্য তিনিই প্রথম মহিলা যিনি নিজের বুকের উপর একটি হাতীকে উত্তোলন করেছিলেন।

প্রথম জীবন
----------

১৯৩০ দশকের প্রারম্ভে অবিভক্ত বাংলার কুমিল্লার একটি হিন্দু পরিবারে তিনি জন্মগ্রহণ করেছিলেন। বালিকা বয়স থেকেই শরীর চর্চার প্রতি ছিল তার প্রবল আগ্রহ। দেশভাগের পর তার পরিবারের সাথে তিনি কলকাতায় চলে আসেন এবং বিষ্ণু চরণ ঘোষের আখড়ায় যোগ দেন। সেখানে মনতোষ রায় এবং কমল ভাণ্ডারীর মত ব্যক্তিদের সাথে তার অনুশীলন চলতে থাকে। ১৯৫০ সালের শুরুর দিকে তাকে মিস বেঙ্গল ফর বডি বিল্ডিং খেতাব দেওয়া হয়েছিল।

কর্মজীবন
--------

পঞ্চাশের দশকের গোড়ার দিক থেকেই রেবা রক্ষিত সার্কাসে খেলা দেখাতে শুরু করেন। তার প্রদর্শিত বিস্ময়কর কৌশলগুলির মধ্যে অন্যতম হল বুকের উপরে হস্তী উত্তোলন। ১৯৬০ এর মাঝামাঝি পর্যন্ত এই পেশার সাথে যুক্ত ছিলেন। তিনি কমলা সার্কাস, ইন্টারন্যাশনাল সার্কাস, জেমিনি সার্কাসের সাথে সংশ্লিষ্ট ছিলেন। এমনকি  দুর্গা পূজার সময় আঞ্চলিক ক্লাবগুলিতেও তিনি তার কলা কৌশল প্রদর্শন করতেন। শুধু তাই নয়, একজন ভালো স্যুটারও ছিলেন তিনি। শেষ জীবনে তিনি দেহচর্যা-প্রশিক্ষকরূপে এবং সামাজিক কাজে আত্মনিয়োগ করেন।

সম্মাননা
--------

তার কীর্তির জন্য ভারত সরকারের পক্ষ থেকে তাকে পদ্মশ্রী খেতাব দেওয়া হয় এবং হায়দ্রাবাদের নবাব তাকে দেবী চৌধুরানী উপাধিতে ভূষিত করেন।

তথ্যসূত্র
---------

1. ↑  দাস, সৌমিত্র (১৫ মার্চ ২০০৭)। "Girls of the big top"। *দ্য টেলিগ্রাফ*। কলকাতা। সংগ্রহের তারিখ ১৬ মার্চ ২০১৪।
2. ↑  "BODY BUILDING: A THING OF PASSE?"। *Kolkata On Wheels*। ২৫ জানুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ১৬ মার্চ ২০১৪।
3. ↑  বসু, রিজু (২৫ ডিসেম্বর ২০১২)। "ওডাফা-চিডির বন্ধুরাই এখন সার্কাসের মুশকিল আসান"। *আনন্দবাজার পত্রিকা*। কলকাতা। ২২ ফেব্রুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ১৬ মার্চ ২০১৪।
4. 1 2 3
5. ↑  রুদ্র, আর্য (২৪ অক্টোবর ২০০১)। "No more a traditional celebration"। *টাইম্‌স অফ ইন্ডিয়া*। সংগ্রহের তারিখ ১৬ মার্চ ২০১৪। [*স্থায়ীভাবে অকার্যকর সংযোগ*]
**গরিমা হাজরিকা** আসামের একজন শাস্ত্ৰীয় নৃত্যশিল্পী। তিনি একজন সত্ৰীয়া ও ওড়িশি নৃত্যবিশারদ। ভারতের বিভিন্ন নগরী ও মহানগরীতে নৃত্য পরিবেশন করে তিনি সুনাম অৰ্জন করেছেন। তিনি বেশ কয়েকটি নৃত্য-নাটিকাও রচনা করেছেন। হাজরিকা রচিত ও পরিচালিত *চেতনা* নামের নৃত্য-নাটিকাটি রাষ্ট্ৰীয় পৰ্যায়ে সমাদর লাভ করেছে। গুয়াহাটি মহানগরীতে *মিতালী কলাকেন্দ্ৰ* স্থাপন করে তিনি সত্ৰীয়া এবং ওড়িশি নৃত্যের প্ৰচার ও প্ৰসারের নিমিত্তে কাজ করছেন। তিনি সেন্দূর সহ আরো কয়েকটি অসমীয়া চলচ্চিত্ৰে শিল্প-নিদেৰ্শনা ও কোরিওগ্রাফার হিসেবে সম্পৃক্ত ছিলেন।

সংক্ষিপ্ত জীবনী
---------------

১৯৩৯ সালে গুয়াহাটি মহানগরের উজানবাজার অঞ্চলে গরিমা হাজরিকার জন্ম হয়। শৈশব থেকেই শাস্ত্ৰীয় নৃত্যের প্ৰতি তার গভীর অনুরাগ ও আকৰ্ষণ ছিল। তিনি সত্ৰীয়া নৃত্য ও ওড়িশি নৃত্য শিখেছেন এবং তিনি উভয় নৃত্যশৈলীতেই পারদর্শী। আসামের প্ৰতিনিধিত্ব করে তিনি ভারতের বিভিন্ন রাজ্যে সত্ৰীয়া ও ওড়িশি নৃত্য পরিবেশন করে দৰ্শকদের ভূয়সী প্ৰশংসা লাভ করেছেন। এর মধ্যে ১৯৫৭ সালে গুয়াহাটি বিশ্ববিদ্যালয়ের প্ৰতিনিধি হিসেবে গরিমা হাজরিকা দিল্লীতে অনুষ্ঠিত রাষ্ট্ৰীয় যুব মহোৎসবে সত্ৰীয়া নৃত্য পরিবেশন করেছিলেন যা বিশেষ সুনাম অৰ্জন করেছিল। গরিমা হাজরিকা কয়েকটি নৃত্য-নাটিকা রচনা ও পরিচালনাও করেছেন। হাজরিকা রচিত ও পরিচালিত *চেতনা* নামের নৃত্য-নাটিকাটি রাষ্ট্ৰীয় পৰ্যায়ে সুনাম অর্জন করেছিল। ভ্ৰাম্যমাণ থিয়েটারের নৃত্য-নাটিকার ক্ষেত্রে গরিমা হাজরিকা অনেকবার পরিবৰ্তন এনেছেন। তিনি বেশ কয়েকটি অসমীয়া চলচ্চিত্ৰে শিল্পনিৰ্দেশক ও কোরিওগ্রাফার হিসেবেও কাজ করেছেন। তারমধ্যে সেন্দূর চলচ্চিত্ৰটি উল্লেখযোগ্য।

অবদান
-----

শিল্পনিৰ্দেশনা এবং নতুন প্ৰজন্মকে শুদ্ধ রূপে সত্ৰীয়া ও ওড়িশি নৃত্যের প্ৰশিক্ষণ দেওয়ার প্ৰয়াসে গরিমা হাজরিকা নিজ উদ্যোগে গুয়াহাটিতে *মিতালী কলাকেন্দ্ৰ* নামে নৃত্য শেখার একটি প্রতিষ্ঠান স্থাপন করেছেন। সুদীৰ্ঘ পঁচিশ বছর যাবত এই কেন্দ্ৰের মাধ্যমে তিনি নতুনদেরকে সত্ৰীয়া ও ওড়িশি নৃত্যের প্ৰশিক্ষণ দিয়ে আসছেন। ২০ মে, ২০১৬ সালে মাছখোয়া সাংস্কৃতিক প্ৰকল্পে মিতালী কেন্দ্ৰের রৌপ্যজয়ন্তী অনুষ্ঠান অনুষ্ঠিত হয়েছে এবং এই অনুষ্ঠান বিশেষ চাহিদাসম্পন্ন শিশুদের জন্য একটি বিশেষ নৃত্য কৰ্মশালার আয়োজন করা হয়েছিল। এই জয়ন্তীর অংশ হিসাবে তিনি সত্ৰীয়া ও ওড়িশি নৃত্যের কৰ্মশালা, *কোরিওগ্রাফি* ও *কস্টিউমস ডিজাইনিং* কৰ্মশালার আয়োজন করে নতুনদের জন্য নাচ শেখার একটি অসাধারণ সুযোগ করে দিয়ে ছিলেন। ছাত্ৰ-ছাত্ৰীদেরকে সমাজের প্ৰতি দায়িত্ববোধ শেখানোর জন্যেও তার শিল্পকেন্দ্ৰ বদ্ধপরিকর।

তথ্যসূত্র
---------

1. 1 2 3  শোনিত বিজয় দাস, মুনীন বায়ন (২০০৬)। "অসমীয়া নৃত্য (কুড়ি শতিকের ৬ গায়কী নৃত্যশিল্পী)"। *কথা বরেণ্য ১০০*। কথা প্ৰকাশন। পৃষ্ঠা ২৯১–২৯৩। আইএসবিএন ৮১-৮৯১৪৮-১৪-১ `|আইএসবিএন=` এর মান পরীক্ষা করুন: invalid character (সাহায্য)।
2. 1 2  5th May, 2016। "A few steps to win hearts of special kids - City-based dance academy plans workshop for physically-challenged children"। The Telegraph। সংগ্রহের তারিখ ৫ ফেব্রুয়ারি ২০২১।
**কালোঘাড় সারস** (বৈজ্ঞানিক নাম: *Grus nigricollis*) Gruidae (গ্রুইডি) গোত্র বা পরিবারের অন্তর্গত *Grus* (গ্রুস) গণের অন্তর্ভুক্ত এক প্রজাতির দুর্লভ পাখি। পাখিটি শুধুমাত্র চীন, ভুটান, ভিয়েতনাম ও ভারতে দেখা যায়। কালোঘাড় সারস বৈজ্ঞানিক নামের অর্থও *কালোঘাড় সারস* (লাতিন: *grus* = সারস, *niger* = কালো, *-colis* = ঘাড়ের)। সারা পৃথিবীতে খুব কম জায়গা জুড়ে এরা বিস্তৃত, প্রায় ৬৪ হাজার ১০০ বর্গ কিলোমিটার এলাকা জুড়ে এদের আবাস। বিগত কয়েক দশক ধরে এদের সংখ্যা আশঙ্কাজনক হারে কমে যাচ্ছে। সেকারণে আই. ইউ. সি. এন. এই প্রজাতিটিকে সংকটাপন্ন বলে ঘোষণা করেছে।

কালোঘাড় সারস ভারত ও ভুটানে পরিযায়ী হিসেবে আসে। বৌদ্ধ ধর্মীয় সংস্কৃতিতে পাখিটি একটি গুরুত্বপূর্ণ স্থান দখল করে আছে। ভুটানে এ পাখিটির নামে প্রতিবছর একটি উৎসবের আয়োজন করা হয়। জম্মু ও কাশ্মীর প্রদেশে পাখিটি প্রাদেশিক পাখি হিসেবে পরিচিত।

বিবরণ
-----

প্রতিবছর প্রায় একশ'র মত পাখি ভারতে বংশবিস্তারের উদ্দেশ্যে আসে। ছবিটি ২০১৩ সালের আগস্ট মাসে লাদাখ থেকে তোলা
কালোঘাড় সারসের দৈর্ঘ্য ১৩৯ সেমি, ডানার বিস্তার ২৩৫ সেমি ও ওজন ৫.৫ কিলোগ্রাম। এর দেহ সাদাটে-ধূসর। মাথা, গলা ও ঘাড় কালো। মাথার চাঁদি মন্দা লাল ও প্রায় পালকহীন। পা, পায়ের পাতা ও নখর কালো। চোখের পেছনে কালো একটি পট্টি থাকে। এর প্রাথমিক ও মাধ্যমিক পালকগুলো কালো। লেজ কালো এবং এ লেজ দেখে দূর থেকে প্রায় একই রকম দেখতে পাতি সারস থেকে এদের আলাদা করা যায়। পাতি সারসের লেজ ধূসর। স্ত্রী ও পুরুষ সারস দেখতে একই রকম।

তথ্যসূত্র
---------

1. 1 2  "*Grus nigricollis*"। The IUCN Red List of Threatened Species। ১২ নভেম্বর ২০১২ তারিখে মূল থেকে আর্কাইভ করা। সংগ্রহের তারিখ ১৮ অক্টোবর ২০১৩।
2. ↑  "*Grus nigricollis*"। BirdLife International। ২০১৬-০৩-০৫ তারিখে মূল থেকে আর্কাইভ করা। সংগ্রহের তারিখ ২০১৩-০৯-১৮।
3. ↑  Ali, S & S D Ripley (১৯৮০)। *Handbook of the birds of India and Pakistan*। **2** (2 সংস্করণ)। Oxford University Press। পৃষ্ঠা 139–140।

বহিঃসংযোগ
---------

* পাখি প্রবেশদ্বার

উইকিমিডিয়া কমন্সে **কালোঘাড় সারস** সংক্রান্ত মিডিয়া রয়েছে।

উইকিপ্রজাতিতে-এ বিষয় সম্পর্কিত তথ্য রয়েছে: ***কালোঘাড় সারস***

* BirdLife Species Factsheet  ওয়েব্যাক মেশিনে আর্কাইভকৃত ২ জানুয়ারি ২০০৯ তারিখে
* Black-necked Crane (*Grus nigricollis*) from *Cranes of the World* (1983) by Paul Johnsgard
***কালোচিতা*** একটি বাংলা রহস্য রোমাঞ্চ চলচ্চিত্র। এই ছবিটির পরিচালক শতরূপা সান্যাল ও প্রযোজক পালচৌধুরী মুভিজ। ১০ ডিসেম্বর ২০০৪ সালে প্রকাশিত কালোচিতা চলচ্চিত্রটি সাহিত্যিক সমরেশ মজুমদারের *কালোচিতার ফটোগ্রাফ* উপন্যাস অবলম্বনে নির্মিত।

কাহিনী
------

সাহসী ও বুদ্ধিমান যুবক প্রদীপ গুরুং একটি অনাথ আশ্রমের সাথে যুক্ত। সে সর্বতোভাবে সাহায্য করে অনাথ শিশুদের। এইকাজে হঠাত তার দরকার হয় চার লাখ টাকা। বিখ্যাত শিল্পপতি ও ক্ষমতাবান রামসুন্দর ছেত্রী তাকে বলে পাহাড়ে কালোচিতার দুর্লভ ছবি তুলে আনতে পারলে সে ওই টাকা প্রদীপকে দেবে। ইতিমধ্যে প্রদীপের সাথে আলাপ ও বন্ধুত্ব হয় সুজাতার। সুজাতা তার দিদির স্বেচ্ছাচারিতার বিরুদ্ধে বাড়ী ছেড়ে বেরিয়ে এসেছে। তারা দুজনে কালোচিতার ছবি আনতে দুর্গম অভিযানে বের হয় কিন্তু ছেত্রী শুধু চিতার ছবি তোলার জন্য পাঠায়নি। তারা মুখোমুখি হল ভয়ানক অপরাধচক্রের সাথে। যারা অপহরণ, চোরাকারবার ও খুনখারাপির সাথে যুক্ত।

অভিনয়
------

* ঋতুপর্ণা সেনগুপ্ত - সুজাতা
* শারদ কাপুর - প্রদীপ
* মনামী ঘোষ
* শুভাশিষ মুখোপাধ্যায়
* বিশ্বজিৎ চক্রবর্তী
* বৈশাখী মার্জিত
* জয় বদলানি
* অরিন্দম গাঙ্গুলি
* চন্দন সেন

তথ্যসূত্র
---------

1. ↑  "QUICKTAKES"। *www.telegraphindia.com* (ইংরেজি ভাষায়)। সংগ্রহের তারিখ ২০২০-০৪-০৭।
2. ↑  Cinema, Zee Bangla। "Kalo Cheetah"। *Zee Bangla Cinema* (ইংরেজি ভাষায়)। ২০২০-০২-২১ তারিখে মূল থেকে আর্কাইভ করা। সংগ্রহের তারিখ ২০২০-০৪-০৭।
**নাভির শিরা** হলো ভ্রূণের বিকাশের সময় উপস্থিত একটি শিরা যেটি অমরা থেকে বর্ধনশীল ভ্রূণে অক্সিজেনযুক্ত রক্ত সরবরাহ করে। নাভির শিরা ভ্রূণের দেহে রক্তের আয়তন পুনরুদ্ধার এবং গ্লুকোজ ও ড্রাগের পরিমাণ নিয়ন্ত্রণের মাধ্যমে কেন্দ্রীয় সংবহনতন্ত্রের সাথে নবজাতকের সংযোগ স্থাপন করে। 

নাভির শিরার অভ্যন্তরে রক্তচাপ প্রায় ২০ mmHg।

ভ্রূণের সংবহন
-------------

অযুগ্ম নাভির শিরা *কোরিওনিক ভিলে* ভ্রূণ-মাতৃ রক্ত বিনিময় থেকে প্রাপ্ত অক্সিজেন এবং পুষ্টিকর সমৃদ্ধ রক্ত বহন করে। ভ্রূণের হেপাটিক সংবহনের দুই-তৃতীয়াংশেরও বেশি মূল পোর্টাল শিরার মাধ্যমে সম্পন্ন হয়। আর বাকী অংশের ক্ষেত্রে রক্ত প্রথমে বাম পোর্টাল শিরা থেকে ড্যাক্টাস ভেনোসাসের মাধ্যমে নিম্নতর ভেনা কাভাতে প্রবেশ করে এবং অবশেষে ভ্রূণের ডান অলিন্দে প্রবেশ করে।

বন্ধ
----

জন্মের এক সপ্তাহের মধ্যে, নবজাতকের নাভির শিরা সম্পূর্ণরূপে বিলুপ্ত হয়ে যায় এবং যকৃতের বৃত্তাকার লিগামেন্ট নামে পরিচিত একটি তন্তুযুক্ত কর্ড দ্বারা প্রতিস্থাপিত হয়। এটি *লিগামেন্টিয়াম টেরেস হেপাটাইস* নামেও পরিচিত। এটি আম্বিলিকাস থেকে ট্রান্সভার্সাস ফিশার পর্যন্ত বিস্তৃত। ট্রান্সভার্সার্স ফিশারে এটি যকৃতের ফ্যালসিফর্ম লিগামেন্টের সাথে যুক্ত হয়ে যকৃতের বাম লোবের ২ এবং ৩ নং বিভাগ থেকে ৪ নং বিভাগকে পৃথক করে।

পুনঃনির্মাণ
-----------

ক্যাথেটারাইজেশন
---------------

নবজাতকের জন্মের পরেও কমপক্ষে এক সপ্তাহ পর্যন্ত দেহে পেটেন্ট নাভির শিরা উপস্থিত থাকে। 
নাভির শিরা ক্যাথেটারাইজডের জন্য ব্যবহৃত হতে পারে। এটি এরিথ্রোব্লাস্টোসিস বা হিমোলাইটিক রোগ আছে এমন নবজাতকের ক্ষেত্রে রক্ত স্থানান্তরের সাইট হিসাবে ব্যবহৃত হয়। এছাড়া নবজাতকের কেন্দ্রীয় শিরার চাপ পরিমাপের জন্য এটি একটি রুট হিসেবে ব্যবহৃত হয়।

অতিরিক্ত চিত্র
--------------

* ১.৩ মিমি দীর্ঘ মানব ভ্রুণের মডেল  ১.৩ মিমি দীর্ঘ মানব ভ্রুণের মডেল
* অমরার রক্ত সংবহনঅমরার রক্ত সংবহন
* দুই সপ্তাহ বয়সী একটি মানব ভ্রূণের ভাস্কুলার চ্যানেলগুলোর ডায়াগ্রাম।দুই সপ্তাহ বয়সী একটি মানব ভ্রূণের ভাস্কুলার চ্যানেলগুলোর ডায়াগ্রাম।
* সাইনাস ভেনোসাস এবং এর শাখাগুলো দেখানোর জন্য হৃৎপিণ্ড এবং পূর্বের দেহ-প্রাচীর সহ মানব ভ্রূণের পর্দা সরানো হয়েছে।সাইনাস ভেনোসাস এবং এর শাখাগুলো দেখানোর জন্য হৃৎপিণ্ড এবং পূর্বের দেহ-প্রাচীর সহ মানব ভ্রূণের পর্দা সরানো হয়েছে।
* আট সপ্তাহ বয়সী মানব ভ্রূণের বার্সা ওমেণ্টালিসের আনুপাতিক চিত্র।আট সপ্তাহ বয়সী মানব ভ্রূণের বার্সা ওমেণ্টালিসের আনুপাতিক চিত্র।
* সেপ্টাম ট্রান্সভারসাম সহ যকৃতের ছবি। চিত্রে মানব ভ্রূণটি ৩ মিমি দীর্ঘসেপ্টাম ট্রান্সভারসাম সহ যকৃতের ছবি। চিত্রে মানব ভ্রূণটি ৩ মিমি দীর্ঘ
* পঁচিশ থেকে উনিশ দিনের পুরানো মানব ভ্রূণের লেজের শেষ অংশপঁচিশ থেকে উনিশ দিনের পুরানো মানব ভ্রূণের লেজের শেষ অংশ
* নাভির শিরানাভির শিরা
* ৮-৯ সপ্তাহ বয়সী এবং ৩৮ মিমি দীর্ঘ মানব ভ্রূণ ৮-৯ সপ্তাহ বয়সী এবং ৩৮ মিমি দীর্ঘ মানব ভ্রূণ

আরো দেখুন
---------

* মানব নাভির শিরা গ্রাফ্ট
* ড্যাকটাস ভেনোসাস

তথ্যসূত্র
---------

1. ↑  Coté, Charles J.; Lerman, Jerrold (২০০৯)। *A Practice of Anesthesia for Infants and Children* (ইংরেজি ভাষায়)। Elsevier Health Sciences। আইএসবিএন 1416031340।
2. ↑  Wang, Y. Vascular biology of the placenta. in Colloquium Series on Integrated Systems Physiology: from Molecule to Function. 2010. Morgan & Claypool Life Sciences.
3. ↑  *Catheterization of umbilical vein*

বহিঃসংযোগ
---------

* Embryology at Temple Heart98/heart97a/sld020
**কালো–পা কিডিওয়েক** (ইংরেজি: black-legged kittiwake), এ পাখির বৈজ্ঞানিক নাম rissa tridactyla। এ পাখির বাংলা নাম দেওয়া হয়নি এখনো। তবে কালো–পা কিডিওয়েক রাখা যেতে পারে। এটি একটি পরিযায়ী পাখি।

বিবরণ
-----

পাখিটির পা ছোট ও কালো এবং ডানার আগার পালক কালো। আকারে কালো মাথা গাঙচিলের মতো। দেহের দৈর্ঘ্য ৩৮-৪১ সেন্টিমিটার, ওজন ৩০৫-৫২৫ গ্রাম। শরীরের বেশির ভাগ অংশ সাদা। পিঠের পালক ধূসর নীল। ঠোঁট হলদে। পুরুষ ও স্ত্রী পাখি দেখতে একই রকম। তবে গবেষকদের মতে, স্ত্রী পাখি পুরুষ পাখির চেয়ে হয়তো কিছুটা ছোট।

সভাব ও খাদ্য
------------

এ পাখি সাধারণত নিজেদের দলে থাকে। কখনো অন্য সামুদ্রিক পাখির সঙ্গে যোগ দেয়। অন্য পাখির খাবার চুরি করে খাওয়ার অভ্যাস আছে। খাবার তালিকায় আছে মাছ, স্কুইড, চিংড়ি, পাখির ডিম, সামুদ্রিক শৈবাল ইত্যাদি।
প্রজননের সময় এরা উপনিবেশ তৈরি করে বসবাস করে ও সমুদ্র উপকূলের পর্বতে বাসা করে ডিম পাড়ে। একটি উপনিবেশে ১ লাখ কিডিওয়েক পাখি থাকতে পারে। উভয় পাখি মিলেমিশে বাসা বানায়। স্ত্রী পাখি ১-৩টি ডিম পারে। দুজনে পালা করে ডিমে তা দেয় এবং ২৪-২৮ দিনে ছানা বের হয়ে আসে। ছানা উড়তে শেখে ৩৪-৫৮ দিনে। প্রজননের পর এরা সমুদ্রে ফিরে যায়। নবাগতরা প্রায় ৩-৫ বছর একটানা খোলা সমুদ্রে কাটায়। তারপর ডিম পাড়তে আগের জায়গায় ফিরে আসে। এরা সাধারণত সমুদ্রের যে অংশে ঢেউ ও পুষ্টি উপাদান বেশি থাকে সেদিকে খাবার খোঁজে। একটি পাখি প্রায় ১৩ বছর বেঁচে থাকে। শিকার, ডিম সংগ্রহ ও সমুদ্রে তেলদূষণের কারণে এ পাখির সংখ্যা কমে যেতে শুরু করেছে। বিশেষ করে যুক্তরাজ্যে এ পাখির সংখ্যা উল্লেখযোগ্য হারে কমে গেছে। কিডিওয়েক সামুদ্রিক বাস্তুসংস্থান পর্যবেক্ষণের জন্য একটি নির্দেশক পাখি হিসেবে বিশ্বে ও পরিবেশবিদদের কাছে বিবেচিত।

চিত্রশালা
---------

* উরন্ত পাখি, জার্মানি।উরন্ত পাখি, জার্মানি।
* সাতার কাটছে, আলাস্কাসাতার কাটছে, আলাস্কা
* 
* স্বালবার্ড এ উপনিবেশস্বালবার্ড এ উপনিবেশ
* স্বালবার্ড একটি সুমেরু সুকা ধাওয়াস্বালবার্ড একটি সুমেরু সুকা ধাওয়া
* At the Norwegian bird-island RundeAt the Norwegian bird-island Runde
* At RundeAt Runde
* কুক্কুট সঙ্গে নীড়কুক্কুট সঙ্গে নীড়
* Adult and chicksAdult and chicks
* Youth (Iceland)Youth (Iceland)
* ID compositeID composite
* Museum specimenMuseum specimen

টীকা
----

1. ↑  BirdLife International (২০১২)। "*Rissa tridactyla*"। *বিপদগ্রস্ত প্রজাতির আইইউসিএন লাল তালিকা। সংস্করণ 2013.2*। প্রকৃতি সংরক্ষণের জন্য আন্তর্জাতিক ইউনিয়ন। সংগ্রহের তারিখ ২৬ নভেম্বর ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑
3. ↑  দৈনিক প্রথম আলো, মুদ্রিত সংস্করণ, শেষ পাতা, ৩১ জানুয়ারি, ২০১৬ইং

তথ্যসূত্র
---------

* Harrison, Peter (1988). *Seabirds: An Identification Guide*. London: Christopher Helm. আইএসবিএন ০-৭৪৭০-১৪১০-৮

বহিঃসংযোগ
---------

* Avibase[*স্থায়ীভাবে অকার্যকর সংযোগ*]
* Black-legged Kittiwake - *Rissa tridactyla* USGS Patuxent Bird Identification InfoCenter
* Black-legged Kittiwake Species Account - Cornell Lab of Ornithology
* উইকিমিডিয়া কমন্সে কালো–পা কিডিওয়েক সম্পর্কিত মিডিয়া দেখুন।

* 

* উইকিপ্রজাতিতে***Rissa tridactyla*** সম্পর্কিত তথ্য।
* *Rissa tridactyla* in the Flickr: Field Guide Birds of the World

টেমপ্লেট:Gulls
**আশুরার দিন** ( আরবি: عاشوراء‎‎ , যার অর্থ দশম দিন) মরক্কোতে ঐতিহ্যগতভাবে উদযাপন এবং আনন্দের দিন। আশুরা, যা সারা মুসলিম বিশ্বে মহররমের দশম দিনে পালিত হয় এবং শিয়া মুসলমানদের জন্য বিশেষভাবে তাৎপর্যপূর্ণ, যাদের জন্য এটি শোকের দিন। মরক্কোয়ীরা, যারা নিহত হয়েছে এই দিনটিতে তাদের স্মরণ করে। মৃতদের জন্য কবরস্থানে প্রার্থনা করা একটি রীতি।

মরক্কোতে, যেখানে সংখ্যাগরিষ্ঠ মুসলিম সুন্নি, আশুরার সাথে যুক্ত স্থানীয় রীতিনীতি সারা দেশে পরিবর্তিত হয়। কিন্তু ঐতিহ্যগতভাবে, লোকেরা প্রধানত আখরোট এবং বাদাম, ও জনপ্রিয় খেজুরের মিশ্রণ বিনিময় করে। আজকাল, মরোক্কান পেস্ট্রির একটি সারগ্রাহী বিভিন্ন মিশ্রণ যোগ করা হয়। অতিরিক্তভাবে, শিশুদের খেলনা দেওয়া হয় এবং এ আশুরার এক সপ্তাহ আগে মূলত মরক্কোর ঐতিহ্যবাহী বাদ্যযন্ত্র কেনার জন্য; তারিজা ড্রাম, ডেরবউকা, ত্রির কেনা হয়। শিশুরা আগের রাতে রাস্তায় আতশবাজি এবং হালকা আগুন নিয়ে নিয়ে খেলে যাকে *শা'আলা* ( আরবি: الشعالة‎‎ ) বলে। ঐতিহ্যগতভাবে মহিলারা এই আগুনের চারপাশে প্রচণ্ড জোরে বাদ্যযন্ত্র বাজিয়ে ঐতিহ্যবাহী আশুরা লোককাহিনীর গান শোনায়। তারপরে মহিলারা আনন্দ নিয়ে খেলতে এবং গান গাইতে থাকে অন্যান্য প্রতিবেশীদের কাছে যারা তখন খেলোয়াড়দের ভিড়ে যোগ দেয়। মারাকেচ পুরুষরা দাক্কা মারাক্ষিয়ার(মরক্কোর ঐতিহ্যবাহী সংগীত) পরিবেশনা করে।

শহরগুলির আধুনিকীকরণ সম্প্রসারণের সাথে সাথে এই প্রথাটি এখন খুব একটা দেখা যায় না। শুধু কিছু ঐতিহ্যবাহী পাড়া এবং ছোট গ্রামে দেখা যায়।

শিয়া সূত্রগুলি অভিযোগ করে যে, উমাইয়ারা আশুরার দিনটিকে ছুটির দিন বানিয়েছিল এবং আনন্দের সাথে উদযাপন করেছিল এবং এর উপর ফতোয়া জারি করেছিল।  অন্যরা এই দিনটিকে একটি বড় বিপর্যয় হিসাবে দেখেন কারণ এটি ছিল কারবালার যুদ্ধে হোসেনের মৃত্যু এবং তার পরিবারকে হত্যার দিন। যাইহোক, আজ মরক্কোতে, ঘটনাটি শিয়া-সুন্নি বিরোধের সাথে একেবারেই জড়িত নয় এবং এর সামান্য ধর্মীয় তাৎপর্য রয়েছে এবং এটিকে শুধুমাত্র একটি লোক ঐতিহ্য হিসাবে দেখা হয়।

বাবা আশুরার আলো
---------------

মরোক্কোর কিছু অঞ্চলে, আশুরা উৎসবের সময় শিশুরা এক বাড়ি থেকে অন্য বাড়িতে ঘুরে বেড়ায় ক্যান্ডি এবং শুকনো ফল বা এমনকি অর্থের জন্য জিজ্ঞাসা করে এবং দরজার উত্তর দেয় এমন যে কেউ "বাবা আইচোরের অধিকার" প্রশ্ন জিজ্ঞাসা করে। এই ঐতিহ্যটি সম্প্রতি বিখ্যাত হয়ে উঠেছে যখন এটি আতশবাজির বিকল্প হিসাবে বিবেচিত হয়েছে যা থেকে বিভিন্ন দুর্ঘটনা হতে পারে।

শহরের প্রথা
-----------

কিছু শহরে, মরক্কোয়ীরা মহরমের দশম দিনকে জমজমের দিন বলে। এই দিনে তারা একে অপরের গায়ে জল ছিটিয়ে দেয়। যে প্রথমে ঘুম থেকে উঠে বাকিটা ঠান্ডা জল দিয়ে স্প্রে করে, এবং অনেক শিশু এবং যুবককে (বিশেষ করে জনপ্রিয় পাড়ায়) রাস্তায় বের করে দেয় পথচারীদের জল স্প্রে করার জন্য। সকালের প্রথম ঘন্টার মধ্যে, বিশেষত বন্ধু এবং প্রতিবেশীদের মধ্যে ভয়ানক "পানির যুদ্ধ" হয়। যে কেউ "জমজমের জল" দিয়ে উদযাপন করতে অস্বীকার করে তার জামাকাপড়ের উপর সামান্য পানি ছিটিয়ে দেয়া হয়। তার অনেকগুলি স্বেচ্ছাসেবক পালাক্রমে তাদের সমস্ত জল তার কাপড়ে ফেলে দেওয়ার মুখোমুখি হতে পারে। তারপর দিনটিকে "মরোক্কান কুসকুস" খাওয়ার সাথে শুকনো মাংস দিয়ে তৈরি খাবার বিশেষ করে ঈদুল আযহার জন্য সংরক্ষিত করা হয়।

তথ্যসূত্র
---------

1. ↑  "Ashura | Definition, History, & Facts"। *Encyclopedia Britannica* (ইংরেজি ভাষায়)। সংগ্রহের তারিখ ২০২০-০৯-০৩।
2. ↑  "شبكة الشيعة العالمية - فرح النواصب أعداء آل محمد (ص) في يوم عاشوراء"। ১৫ জানুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ২৬ মে ২০১৪।
**রেবেকা জ্যারেট** (১৮৪৬-১৯২৮)  ছিলেন একজন প্রাক্তন ইংরেজ যৌনকর্মী এবং যৌনকারবারি। তিনি সমাজ সংস্কারক ও সংবাদপত্র সম্পাদক উইলিয়াম টমাস স্টেডের সাথে ঊনবিংশ শতকের শেষের দিকে শিশু যৌনকর্মী ও শ্বেতাঙ্গ দাসত্বের বিরুদ্ধে লড়াই করেছিলেন।

জীবনী
-----

জ্যারেট তাঁর বাবা-মায়ের সাত সন্তানের মধ্যে সর্বকনিষ্ঠ ছিলেন। তাঁর বাবা পরিবার ত্যাগ করেছিলেন এবং তিনি তাঁর মদ্যপ মায়ের কাছে বড় হয়েছিলেন। তাঁর বয়স যখন ১২ বছর (তৎকালীন সম্মতির বয়স) ছিল তখন তার মা তাকে লন্ডনে পতিতাবৃত্তির কাজে যুক্ত করেছিলেন। শিশু পতিতাবৃত্তি সেই সময় খুবই সাধারণ বিষয় ছিল। অ্যান্টিবায়োটিকের আগের সময়ে কুমারী নারীরা একাজে বেশ উচ্চমূল্যের ছিল, কারণ তাদের ব্যবহার করলে যৌনবাহিত রোগের ঝুঁকি অনেক কমে যায়।

তিনি পতিতাবৃত্তি করে নিজের খরচ চালাতেন এবং পরবর্তীতে তাঁর হয়ে কাজ করার জন্য মেয়ে ও নারী সংগ্রহের জন্য যৌনপল্লির পরিচারিকা হয়েছিলেন। তিনি বেশ কয়েকবার পতিতাবৃত্তির জগৎ ছেড়ে চলে যাওয়ার চেষ্টা করেছিলেন, কিন্তু যখন তিনি লন্ডনে থাকতেন তখন এই জীবনযাত্রায় ফিরে আসার জন্য তাঁকে প্রলোভিত করা হয়েছিল। ৩৬ বছর বয়সে মদ্যপ এবং গুরুতর অসুস্থ জ্যারেটকে লন্ডন স্যালভেশন আর্মির ফ্লোরেন্স বুথ কর্তৃক নিয়ে যাওয়া হয়েছিল। তখন তিনি একজন ভাল নারী হওয়ার এবং সত্যিকার অর্থে মদ থেকে দুরে থাকার জন্য প্রার্থনা করেছিলেন।

তথ্যসূত্র
---------

1. 1 2 3 4  Robinson 2011।
2. ↑  Neal 2006।
3. ↑  Robertson, Stephen। "Age of Consent Laws (Teaching Module)"। *Children & Youth in History*। Roy Rosenzweig Center for History and New Media। ২৭ সেপ্টেম্বর ২০২০ তারিখে মূল থেকে আর্কাইভ করা। সংগ্রহের তারিখ ১৪ নভেম্বর ২০২০।
4. 1 2  Barry 1996।
5. ↑  Walker 2001।
**রাজকুমারী খাবল বেগম সাহিবা এসরা বিরগেন** (জন্ম ১৯৩৬) বিবাহের মাধ্যমে হায়দ্রাবাদ রাজ্যের আসাফ জাহ রাজবংশের একজন রাজকুমারী।  তিনি যুবরাজ মোকাররম জাহকে বিয়ে করেছিলেন।  রাজকুমারী এসরা জন্মসূত্রে নয়, বিবাহের মাধ্যমে একজন রাজকন্যা।

জীবন
----

রাজকুমারী এসরাকে চৌমহল্লা প্রাসাদ পুনরুদ্ধারের কৃতিত্ব দেওয়া হয় এবং ফলকনুমা প্রাসাদ । 

তিনি আগস্ট ২০০০ সালে রাজকীয় প্রাসাদের জন্য একটি প্রকল্প শুরু করেছিলেন। চৌমহল্লা প্রাসাদের পুনরুদ্ধার প্রকল্পে বিদ্যমান কাঠামোগত উপাদানগুলিকে স্থিতিশীল করা থেকে শুরু করে কমপ্লেক্সের ধসে পড়া এবং জরাজীর্ণ অংশগুলির পুনর্গঠন, বাহ্যিক এবং অভ্যন্তরীণ স্থানগুলির পুনরুদ্ধার এবং আলংকারিক উপাদান এবং সমাপ্তির কাজগুলি জড়িত ছিল।

ব্যক্তিগত জীবন
--------------

প্রিন্সেস এসরা ১৯৫৯ সালে প্রিন্স মুক্কারাম জাহকে বিয়ে করেন। তারা ১৫ বছর ধরে বিবাহিত ছিল। তাদের একটি ছেলে আজমেত (জন্ম ১৯৬২) এবং একটি মেয়ে শেখা (জন্ম ১৯৬৪) রয়েছে। সে লন্ডনে থাকে।

তথ্যসূত্র
---------

1. ↑  "Nizamian grandeur to Taj Falaknuma"। *The Times of India*। ৩ নভেম্বর ২০১২ তারিখে মূল থেকে আর্কাইভ করা। সংগ্রহের তারিখ ২৯ এপ্রিল ২০১৬।
2. ↑  "Esra to brandish Nizams' swords"। *The Times of India*। ৩ নভেম্বর ২০১২ তারিখে মূল থেকে আর্কাইভ করা। সংগ্রহের তারিখ ২৯ এপ্রিল ২০১৬।
3. ↑  "Archived copy"। *ibnlive.in.com*। ১৩ অক্টোবর ২০১২ তারিখে মূল থেকে আর্কাইভ করা। সংগ্রহের তারিখ ১৭ জানুয়ারি ২০২২।
| আহোম রাজবংশ |
| --- |
|  |
| 

|  |  |  |
| --- | --- | --- |
|  ১ | চুকাফা |  ১২২৮–১২৬৮ |
|  ২ | চুতেফা |  ১২৬৮–১২৮১ |
|  ৩ | চুবিন্‌ফা |  ১২৮১–১২৯৩ |
|  ৪ | চুখাংফা |  ১২৯৩–১৩৩২ |
|  ৫ | চুখ্ৰাংফা |  ১৩৩২–১৩৬৪ |
|  | *শাসক নেই* |  ১৩৬৪–১৩৬৯ |
|  ৬ | চুতুফা |  ১৩৬৯–১৩৭৬ |
|  | *শাসক নেই* |  ১৩৭৬–১৩৮০ |
|  ৭ | ত্যাও খামটি |  ১৩৮০–১৩৮৯ |
|  | *শাসক নেই* |  ১৩৮৯–১৩৯৭ |
|  ৮ | চুডাংফা |  ১৩৯৭–১৪০৭ |
|  ৯ | চুজান্‌ফা |  ১৪০৭–১৪২২ |
|  ১০ | চুফাকফা |  ১৪২২–১৪৩৯ |
|  ১১ | চুচেন্‌ফা |  ১৪৩৯–১৪৮৮ |
|  ১২ | চুহেন্‌ফা |  ১৪৮৮–১৪৯৩ |
|  ১৩ | চুপিম্‌ফা |  ১৪৯৩–১৪৯৭ |
|  ১৪ | চুহুংমুং |  ১৪৯৭–১৫৩৯ |
|  ১৫ | চুক্লেনমুং |  ১৫৩৯–১৫৫২ |
|  ১৬ | চুখাম্‌ফা |  ১৫৫২–১৬০৩ |
|  ১৭ | চুচেংফা |  ১৬০৩–১৬৪১ |
|  ১৮ | চুরাম্‌ফা |  ১৬৪১–১৬৪৪ |
|  ১৯ | চুত্যিন্‌ফা |  ১৬৪৪–১৬৪৮ |
|  ২০ | চুতাম্লা |  ১৬৪৮–১৬৬৩ |
|  ২১ | চুপুংমুং |  ১৬৬৩–১৬৭০ |
|  ২২ | চুন্যাৎফা |  ১৬৭০–১৬৭২ |
|  ২৩ | চুক্লাম্‌ফা |  ১৬৭২–১৬৭৪ |
|  ২৪ | চুহুং |  ১৬৭৪–১৬৭৫ |
|  ২৫ | গোবর রাজা |  ১৬৭৫–১৬৭৫ |
|  ২৬ | চুজিন্‌ফা |  ১৬৭৫–১৬৭৭ |
|  ২৭ | চুদৈফা |  ১৬৭৭–১৬৭৯ |
|  ২৮ | চুলিক্‌ফা |  ১৬৭৯–১৬৮১ |
|  ২৯ | চুপাৎফা |  ১৬৮১–১৬৯৬ |
|  ৩০ | চুখ্রুংফা |  ১৬৯৬–১৭১৪ |
|  ৩১ | চুতংফা |  ১৭১৪–১৭৪৪ |
|  ৩২ | চুনেন্‌ফা |  ১৭৪৪–১৭৫১ |
|  ৩৩ | চুরাম্‌ফা |  ১৭৫১–১৭৬৯ |
|  ৩৪ | চুন্যেওফা |  ১৭৬৯–১৭৮০ |
|  ৩৫ | চুহিত্পাংফা |  ১৭৮০–১৭৯৫ |
|  ৩৬ | চুক্লিংফা |  ১৭৯৫–১৮১১ |
|  ৩৭ | চুদিংফা |  ১৮১১–১৮১৮ |
|  ৩৮ | পুরন্দর সিংহ |  ১৮১৮–১৮১৯ |
|  ৩৯ | চুদিংফা |  ১৮১৯–১৮২১ |
|  ৪০ | যোগেশ্বর সিংহ |  ১৮২১–১৮২২ |
|  ৪১ | পুরন্দর সিংহ |  ১৮৩৩–১৮৩৮ |

 |
| * দে
* স
 |

**চুহুংমুং** (ইংরেজি: Suhungmung)আহোম রাজা চুপিম্ফারের পুত্র ছিলেন। চুপিম্ফার মৃত্যুর পর তিনি ১৪৯৭ সনে আহোম সাম্রাজ্যের রাজসিহাংসনে বসেন। দিহিঙ্গীয়া ফৈদের রাজপুত্রদের মধ্যে তাঁকেই শ্রেষ্ঠ হিসেবে গন্য করা হয়। তিনি দিহিঙ্গীয়া রজা বা ওপরজনা দিহিঙ্গীয়া রজা নামেও বিখ্যাত। তাঁর অপরনাম স্বর্গনারায়ন। তাঁর রাজত্বকাল থেকে আহোম রাজারা স্বর্গদেউ উপাধী ব্যবহার করা আরম্ভ করেন। তিনি বকতাত নামক স্থানে আহোম সাম্রাজ্যের রাজধানী স্থাপন করেন।

শাসন
----

স্বর্গদেউ চুহুংমুং বরগোহাই ও বুঢ়াগোহাইয়ের সমমর্যদায় বরপাত্রগোহাই পদবীর সৃষ্টি করেন। তিনি শদিয়ার জন্য শদিয়াখোয়া গোহাই ও মরঙ্গীর জন্য মরঙ্গীখোয়া গোহাইয়ের পদবী সৃষ্টি করেন। আহোম রাজকুমারদের তিনি দিহিঙ্গীয়া, টিপমীয়া, চারিঙ্গীয়া ও তুংখুঙ্গীয়া ইত্যাদি চাঁরটি ভাগে ভাগ করেন। কছাড়ী রাজ্যের নঁগাও অংশ ও চুতীয়া রাজ্য তিনি নিজের রাজ্যের অন্তর্ভুক্ত করেন। ১৫৩২ সনে বঙ্গের সেনাপতি তুর্বকের নেতৃত্বে মোগল সেনা অসম আক্রমণ করে। এই যুদ্ধে ফ্রাচেংনমুং বরগোহাই সহ আঠজন আহোম সেনাপতি নিহত হয়। ফ্রাচেংনমুং বরগোহাইয়ের মৃত্যুর পর তাঁর পত্নী মূলা গাভরু ভরলীর পাড়ে আহোমের পক্ষ হয়ে যুদ্ধে যোগদান করেন। কিন্তু মোগল সেনা মূলা গাভরুকে যুদ্ধে অন্যায় ভাবে হত্যা করে। অবশেষে আহোম সেনাপতি কনচেং বরপাত্রগোহাই তুর্বককে হত্যা করে মোগল সেনাকে পরাজিত করেন। তখন থেকেই করতোয়া নদী দুইটি রাজ্যের সীমানা হিসেবে নির্ধারন করা হয়। তাঁর রাজত্বকালে হারমতী গড়, করতোয়া দল, করতোয়া পুখুরী ও আঠাবারীর পুকুর নির্মাণ করা হয়। 
১৫১০ তিনি সর্বপ্রথম আহোম রাজ্যে জনগননা আরম্ভ করেন।

মৃত্যু
------

চুহুংমুং ঘুমন্ত অবস্থায় ষড়যন্ত্র করে বরকোয়র চুক্লেনমংয়ের তাঁকে হত্যা করেন।

তথ্যসূত্র
---------

1. ↑
পুরুষদের ফুটবল দলের জন্য গণতান্ত্রিক কঙ্গো প্রজাতন্ত্র জাতীয় ফুটবল দল দেখুন।

**গণতান্ত্রিক কঙ্গো প্রজাতন্ত্র জাতীয় মহিলা ফুটবল দল** মহিলাদের আন্তর্জাতিক ফুটবলে গণতান্ত্রিক কঙ্গো প্রজাতন্ত্রের প্রতিনিধিত্ব করে। এটি কঙ্গোলীয় ফুটবল অ্যাসোসিয়েশন দ্বারা পরিচালিত। ফিফা এই দলকে **কঙ্গো ডিআর** নামে চিহ্নিত করে।

ইতিহাস
------

গণতান্ত্রিক কঙ্গো প্রজাতন্ত্রের নাইজেরিয়ায় অনুষ্ঠিত ১৯৯৮ আফ্রিকান মহিলা চ্যাম্পিয়নশিপ বাছাই পর্বে নামিবিয়ার বিরুদ্ধে অভিষেক হওয়ার কথা ছিল, কিন্তু তারা প্রত্যাহার করে। তারা ১৭ অক্টোবর ১৯৯৮ সালে নাইজেরিয়ার কাদুনাতে মিশরের বিরুদ্ধে অভিষেক করে এবং ৪–১ ফলাফলে জয়লাভ করে। স্বাগতিক নাইজেরিয়ার বিপক্ষে দ্বিতীয় ম্যাচে তারা ৬–০ ব্যবধানে হেরে যায় এবং গ্রুপ পর্বের শেষ ম্যাচে তারা মরক্কোর সাথে ০–০ গোলে ড্র করে এবং ৭ গোল করে ও ৭ গোল খেয়ে সেমিফাইনালে ওঠে। সেমিফাইনালে ঘানা অতিরিক্ত সময়ের পরে তাদের ৪–১ ব্যবধানে পরাজিত করে, তৃতীয় স্থান নির্ধারক ম্যাচে তারা ক্যামেরুনের সাথে ৩–৩ ড্র করেছিল, পেনাল্টি শুটআউটে ৩–১ স্কোর করে ৩য় স্থান অর্জন করেছিল। কিন্তু মার্কিন যুক্তরাষ্ট্রে অনুষ্ঠিত ১৯৯৯ ফিফা মহিলা বিশ্বকাপে খেলার যোগ্যতা অর্জন করতে পারেনি।

এখনও পর্যন্ত এই দল একবারের জন্যও মহিলা বিশ্বকাপে উত্তীর্ণ হতে পারেনি। মহাদেশীয় কাপে এরপর ২০০৬ আর ২০১২ তে খেলার যোগ্যতা অর্জন করলেও গ্রুপ পর্বে বিদায় গ্রহণ করে। এছাড়া আঞ্চলিক ইউনিফ্যাক কাপে ২০২০ সালে দ্বিতীয় স্থান অধিকার করেছিল গণতান্ত্রিক কঙ্গো প্রজাতন্ত্র।

রেকর্ড
------

মহিলা আফ্রিকা কাপ অব নেশন্স
১৯৯৮: ৩

---

আফ্রিকান গেমস
২০০৩: গ্রুপ পর্ব

---

ইউনিফ্যাক মহিলা কাপ (মধ্য আফ্রিকান মহিলা চ্যাম্পিয়নশিপ)
২০২০: ২

তথ্যসূত্র
---------

1. ↑  "ফিফা/কোকা-কোলা মহিলা বিশ্ব র‌্যাঙ্কিং"। *ফিফা*। ২৪ মার্চ ২০২৩। সংগ্রহের তারিখ ২৪ মার্চ ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  CNN/SI – World Soccer – Women's World Cup Qualifying – Wednesday 28 October 1998 11:43 AM
3. ↑  Congo DR vs. Uganda – 28 January 2012 – Women Soccerway
4. ↑  mcubed.net: Soccer: Women's African Football Championship : Congo DR vs Nigeria

বহিঃসংযোগ
---------

* ফিফা দলীয় পরিচিতি
**লেইলা এ. শারাফ** জর্ডানিয়ান সিনেটের সাবেক সদস্য এবং সংস্কৃতি ও তথ্য মন্ত্রী (১৯৮৪-৮৫)।

প্রারম্ভের জীবন
---------------

শারাফ ১৯৪০ সালে লেবাননের বৈরুতে জন্মগ্রহণ করেন। তিনি আমেরিকার বৈরুত বিশ্ববিদ্যালয় থেকে ১৯৫৯ সালে বি.এ পাস করেন এবং ১৯৬৫ সালে আরব সাহিত্য-এ এম.এ সম্পন্ন করেন।

কর্মজীবন
--------

শারাফ ফিলাডেলফিয়া বিশ্ববিদ্যালয় (জর্ডান) এবং ফিলিস্তিন ইন্টারন্যাশনাল ইনস্টিটিউশনের ট্রাস্টি বোর্ডের চেয়ারম্যান, বৈরুতের আমেরিকান ইউনিভার্সিটির ট্রাস্টি, নূর আল হুসেন ফাউন্ডেশন, আরব ওপেন ইউনিভার্সিটি, কুয়েত, আমেরিকান সেন্টার অফ ওরিয়েন্টাল রিসার্চ, কিং হুসেন ফাউন্ডেশন, এবং আরব থট ফোরামের সদস্য। তিনি প্রকৃতি সংরক্ষণের জন্য রয়্যাল সোসাইটি-এরও সভাপতি ছিলেন।

জর্ডানের রাজা হুসাইন বিন তালাল-এর অনুরোধে লেইলা এ. শারাফ ১৯৮৪ সালে দেশের প্রথম সংস্কৃতি ও তথ্যমন্ত্রী হিসেবে মন্ত্রিসভায় যোগ দেন। তার অধীনে, জর্দানীয় মিডিয়া কিছুটা নিষেধাজ্ঞা দেখেছিল। দশ মাস পরে, তিনি হুসেনের "বাস্তবতা, জ্ঞান এবং দায়িত্বের সীমা অতিক্রম করার" জন্য মিডিয়াকে দোষারোপ করার পর পদত্যাগ করেন। তার পদত্যাগ সে দেশে একটি সাহসী পদক্ষেপ যেখানে সরাসরি রাজনৈতিক বিরোধ গ্রহণ করা হয়নি এবং তাকে "মন্ত্রিসভায় একমাত্র ব্যক্তি" হিসেবে উল্লেখ করা হয়েছিল। শারাফ ১৯৮৯ সালে সিনেট সদস্য নির্বাচিত হন। তিনি আরব ফাউন্ডেশন ফর মর্ডান থট-এর ভাইস প্রেসিডেন্ট এবং জর্ডানে সেরেব্রাল পলসী ফাউন্ডেশন প্রতিষ্ঠা করতে সহায়তা করেছিলেন।

ব্যক্তিগত জীবন
--------------

১৯৬৫ সালে লেইলা বিয়ে করেন কূটনীতিক আবদেলহামিদ শারাফকে, জর্ডানের রাজা হুসেনের চাচাত ভাই। যিনি পরে জর্ডানের প্রধানমন্ত্রী হয়ে ওঠেন। ১৯৮০ সালে তিনি হার্ট অ্যাটাকের কারণে মারা যান। তাদের দুই ছেলে ছিল। তিনি জর্ডানের রানী নূরের ঘনিষ্ঠ বিশ্বাসী।

তথ্যসূত্র
---------

1. 1 2 3  Publitec Publications (২০০৭)। *Who's Who in the Arab World 2007-2008*। Walter de Gruyter। পৃষ্ঠা 740। আইএসবিএন 978-3-11-093004-7।
2. 1 2  "HE Leila A. Sharaf"। American University of Beirut। ১৮ নভেম্বর ২০১৭ তারিখে মূল থেকে আর্কাইভ করা। সংগ্রহের তারিখ ৯ নভেম্বর ২০১৭।
3. 1 2 3 4  "HE Dr. Leila Sharaf"। Takreem। ৯ নভেম্বর ২০১৭ তারিখে মূল থেকে আর্কাইভ করা। সংগ্রহের তারিখ ৯ নভেম্বর ২০১৭।
4. 1 2  Curtius, Mary (২৫ ফেব্রুয়ারি ১৯৮৫)। "Jordan all abuzz as woman quits office over press freedom"। *The Christian Science Monitor*। সংগ্রহের তারিখ ৯ নভেম্বর ২০১৭।
5. ↑  Cody, Edward (৪ জুলাই ১৯৮০)। "Jordanian Premier Sharaf Dies at 41"। *The Washington Post*। সংগ্রহের তারিখ ৯ নভেম্বর ২০১৭।
6. ↑  Brooks, Geraldine (২০১০)। *Nine Parts of Desire: The Hidden World of Islamic Women*। Knopf Doubleday Publishing Group। পৃষ্ঠা 125। আইএসবিএন 978-0-307-43445-6।
***গণনায়ক*** হল বিশিষ্ট কথাসাহিত্যিক সতীনাথ ভাদুড়ীর প্রথম ছোটোগল্প-সংকলন। ১৯৪৮ সালে কলকাতার বেঙ্গল পাবলিশার্স থেকে প্রকাশিত এই সংকলনের অন্তর্গত গল্পগুলি হল: "গণনায়ক", "বন্যা", "আন্টাবাংলা", "পঙ্কতিলক" ও "ভূত"।

"গণনায়ক" গল্পে দেশভাগ-উত্তরকালে সাধারণ হিন্দু-মুসলমানকে ঠকিয়ে মুনীমজীর মতো ভণ্ড দেশভক্তের অর্থবান হয়ে ওঠার কাহিনি পাওয়া যায়। কমিশনের রায় বেরনোর আগেই ভারত ও পাকিস্তানের পতাকা বিক্রি করে; তারপর দুই দেশের মধ্যে অঞ্চল বাঁটোয়ারা হয়ে গেলে দুই সম্প্রদায়ের থেকে পতাকা ফিরিয়ে নিয়ে আবার অন্যত্র বিক্রি করবার ফন্দী আঁটে। "বন্যা" গল্পে দেখা যায় ব্রাহ্মণ নৌখে ঝা ও নিম্নবর্ণীয় সুমৃৎ তিয়রের পরিবারকে প্রাকৃতিক বিপর্যয় কীভাবে সামাজিক মর্যাদা ও জাতপাতের সংকীর্ণতা মুছে একত্রিত করেছিল; আবার কুশী নদীর জল নেমে গেলে পুরনো কলহ আবার জেগে উঠল। "আণ্টাবাংলা" গল্পে এক ওঁরাও পরিবারের করুণ পরিণতি বর্ণিত হয়েছে। পূর্ণিয়ার নীলকর বংশধরদের অত্যাচার ও খ্রিস্টান ওঁরাওদের দাসজীবনের এক ঐতিহাসিক চিত্র এই গল্পে পাওয়া যায়। আবার "ভূত" গল্পে রয়েছে সুরজকুমারীর বিবাহকে কেন্দ্র করে বিহারের গ্রাম্য ও শহুরে কায়স্থ সমাজের দ্বন্দ্ব। তবে এই গল্পের মূল দ্বন্দ্বটি শেষপর্যন্ত হিন্দু ও মুসলমানের সাম্প্রদায়িক দ্বন্দ্বের দিকে নির্দেশিত।

তথ্যসূত্র
---------

1. ↑  "গ্রন্থপঞ্জি", *ভারতীয় সাহিত্যকার পুস্তকমালা: সতীনাথ ভাদুড়ী*, স্বস্তি মণ্ডল, সাহিত্য অকাদেমি, নতুন দিল্লি, ২০০২ সংস্করণ, পৃ. ৭৭-৮০
2. ↑  *কালের প্রতিমা: বাংলা উপন্যাসের পঁচাত্তর বছর (১৯২৩-১৯৯৭)*, অরুণকুমার মুখোপাধ্যায়, দে’জ পাবলিশিং, কলকাতা, ২০১৯ সংস্করণ, পৃ. ১৪৪
3. ↑  *সংসদ বাংলা সাহিত্যসঙ্গী*, সংকলন ও সম্পাদনা: শিশিরকুমার দাশ, সাহিত্য সংসদ, কলকাতা, ২০০৩ সংস্করণ, পৃ. ৯০
4. 1 2 3 4  *বাংলা সাহিত্য পরিচয় ও সাহিত্যটীকা: প্রাচীন-মধ্য-আধুনিক যুগ*, ড. পার্থ চট্টোপাধ্যায়, তুলসী প্রকাশনী, কলকাতা, ২০০৮ সংস্করণ, পৃ. ৫৭৫-৭৬
5. ↑  "বাংলা ছোটগল্পে ব্রাত্যজীবন", সোহরাব হোসেন, *প্রবন্ধ সঞ্চয়ন*, সম্পাদনা: ড. সত্যবতী গিরি ও ড. সমরেশ মজুমদার, রত্নাবলী, কলকাতা, ২০০৬ সংস্করণ, পৃ. ১২২৯-১২৩০

| * দে
* স
সতীনাথ ভাদুড়ী |
| --- |
| 
* সাহিত্যকর্ম

 |
| উপন্যাস | 
* *অচিন রাগিণী*
* *চিত্রগুপ্তের ফাইল*
* *জাগরী*
* *ঢোঁড়াই চরিত মানস*
* *দিগভ্রান্ত*
* *সংকট*

 |
| ছোটোগল্প-সংকলন | 
* *গণনায়ক*
* *অপরিচিতা*
* *চকাচকী*
* *পত্রলেখার বাবা*
* *জলভ্রমি*
* *আলোকদৃষ্টি*

 |
| অন্যান্য | 
* *সত্যি ভ্রমণকাহিনী*

 |
| 
* বিষয়শ্রেণী বিষয়শ্রেণী

 |
গণতান্ত্রিক কেন্দ্রিকতাবাদ বলতে সকল লেনিনবাদী রাজনৈতিক দলের অভ্যন্তরীণ কাঠামোগত নীতিসমূহকে অভিহিত করা হয়। মাঝে মাঝে এর দ্বারা আবার যে কোনো রাজনৈতিক দলের অভ্যন্তরে গৃহীত কোনো লেনিনপন্থী নীতিকেও একইভাবে চিহ্নিত করা হয়ে থাকে। এই সাংগঠনিক পদ্ধতির গণতান্ত্রিক শব্দবন্ধটি দ্বারা বোঝানো হয় যে কোন নীতি নির্ধারণের পূর্বে সকল দলীয় সদস্যের সে বিষয়ে আলোচনা, বিতর্ক এবং মতবিনিময় করার অধিকার রয়েছে; কিন্তু যখনই সংখ্যাগরিষ্ঠের সমর্থন লাভ করে একটি সিদ্ধান্ত গৃহীত হবে তখন দলের প্রতিটি সদস্যই সেই সিদ্ধান্তটিকেই মান্য করবেন।
**গণতান্ত্রিক কেন্দ্রিকতাবাদ** বলতে সকল লেনিনবাদী রাজনৈতিক দলের অভ্যন্তরীণ কাঠামোগত নীতিসমূহকে অভিহিত করা হয়। মাঝে মাঝে এর দ্বারা আবার যে কোনো রাজনৈতিক দলের অভ্যন্তরে গৃহীত কোনো লেনিনপন্থী নীতিকেও একইভাবে চিহ্নিত করা হয়ে থাকে। এই সাংগঠনিক পদ্ধতির *গণতান্ত্রিক* শব্দবন্ধটি দ্বারা বোঝানো হয় যে কোন নীতি নির্ধারণের পূর্বে সকল দলীয় সদস্যের সে বিষয়ে আলোচনা, বিতর্ক এবং মতবিনিময় করার অধিকার রয়েছে; কিন্তু যখনই সংখ্যাগরিষ্ঠের সমর্থন লাভ করে একটি সিদ্ধান্ত গৃহীত হবে তখন দলের প্রতিটি সদস্যই সেই সিদ্ধান্তটিকেই মান্য করবেন। পরের শব্দটি দ্বারা কেন্দ্রিকতাবাদ প্রকাশ করা হয়। *গণতান্ত্রিক কেন্দ্রিকতাবাদ* শব্দবন্ধটিকে লেনিন ব্যাখ্যা করেছিলেন এইভাবে যে এটি হলো "মতপ্রকাশের স্বাধীনতা এবং কার্যক্ষেত্রে ঐক্য"।

তথ্যসূত্র
---------

1. ↑  Lenin, V. (১৯০৬)। "Report on the Unity Congress of the R.S.D.L.P."। সংগ্রহের তারিখ ২০০৮-০৮-০৯।
পারফিউম চলচ্চিত্রের পোস্টার
**ডাস পারফুম** (জার্মান: *Das Parfum: Die Geschichte eines Mörders, ইংরেজি নাম: Perfume: The Story of a Murderer*) ২০০৬ সালে মুক্তিপ্রাপ্ত একটি জার্মন চলচ্চিত্র। এই মনস্তাত্ত্বিক থ্রিলার সিনেমাটি পরিচালনা করেছেন জার্মান চলচ্চিত্র পরিচালক Tom Tykwer। Patrick Süskind রচিত *পারপিউম* নামক উপন্যাসের কাহিনী অবলম্বনে এটি নির্মিত হয়েছে।

সমালোচকরা এই সিনেমার প্রতি মিশ্র প্রতিক্রিয়া ব্যক্ত করেছেন। রটেন টম্যাটোসে এর রেটিং ৫৬% যে কারণে এটি রটেন হিসেবে চিহ্নিত হয়েছে। কিন্তু ইউরোপে ব্যাপক বাণিজ্যিক সফলতা লাভ করেছে ছবিটি। মার্কিন যুক্তরাষ্ট্রে এর ব্যাপক প্রচার সম্ভব হয়নি, কেবল গুটিকতক থিয়েটারে এটি মুক্তি পায়। কয়েকটি সীমাবদ্ধতা থাকলেও রজার ইবার্ট সহ বেশ কয়েকজন সমালোচকের মতে, হরর এবং বিস্ময়ের ঘোরে এই ছবিটি দেখেই যেতে হয়ে। এর কাহিনী খুব দ্রুত গতিতে এগোয় এবং দর্শককে অভিভূত করে রাখে।

বহিঃসংযোগ
---------

* *Perfume: The Story of a Murderer* - Official Movie Website.
* Official German website
* ইন্টারনেট মুভি ডেটাবেজে *পারফিউম: দ্য স্টোরি অব আ মার্ডারার*  উইকিউপাত্তে এটি সম্পাদনা করুন (ইংরেজি)
* Film review from Indie-London.
* european-films.net's review
* *Perfume* soundtrack microsite
**পল্লীভারতি তিলাবনী উচ্চ বিদ্যালয়**টি পশ্চিমবঙ্গের বাঁকুড়া জেলার সিমলাপাল ব্লকের ঝিকরি মৌজাতে অবস্থিত।  এই উচ্চ বিদ্যালয়টি শিলাবতী নদীর পাশে অবস্থিত। বিদ্যালয়টি ১৯৫৯ সালে প্রতিষ্ঠিত হয়েছিল।

বিদ্যালয় প্রতিষ্ঠা
-------------------

১৯৫৯ সালে পার্শ্ববর্তী গ্রামের ছাত্র -ছাত্রীর শিক্ষার সুবিধার্থে এই বিদ্যালয়টি প্রতিষ্ঠিত হয়।

বিদ্যালয় সম্পর্কে
------------------

বিদ্যালয়ে অনেকগুলি শ্রেণীকক্ষ রয়েছে । বিদ্যালয়ে একটি বড় খেলার মাঠ রয়েছে।মনোরম প্রাকৃতিক পরিবেশে বিদ্যালয়টি ভরে উঠেছে।২০০৯ সালে বিদ্যালয়ে উচ্চ মাধ্যমিক অন্তর্ভুক্ত হয়।পার্শ্ববর্তী গ্রাম থেকে ছাত্র -ছাত্রীরা এই বিদ্যালয়ে শিক্ষা লাভ করতে আসে।

সুবর্ণজয়ন্তী
-------------

২০০৯ সালে বিদ্যালয়টির ৫০ বছর পূর্তি উপলক্ষে সুবর্ণ জয়ন্তী অনুষ্ঠান অনুষ্ঠিত হয়।

উল্লেখ
------

1. ↑   । ৪ ফেব্রুয়ারি ২০২০ তারিখে মূল থেকে আর্কাইভ করা।  `|শিরোনাম=` অনুপস্থিত বা খালি (সাহায্য)
2. ↑   ।  `|শিরোনাম=` অনুপস্থিত বা খালি (সাহায্য)
3. ↑   । ৪ ফেব্রুয়ারি ২০২০ তারিখে মূল থেকে আর্কাইভ করা।  `|শিরোনাম=` অনুপস্থিত বা খালি (সাহায্য)
**রাধা বালাকৃষ্ণান** হচ্ছেন একজন ভারতীয় পদার্থ বিজ্ঞানী। তিনি চেন্নাইস্থিত গাণিতিক বিজ্ঞানের প্রতিষ্ঠানে কাজ করেছিলেন। তাঁর গবেষণাক্ষেত্রটি অরৈখিক বলবিদ্যা এবং পদার্থ বিজ্ঞানে প্রয়োগের সঙ্গে জড়িত। অরৈখিক বলবিদ্যা(Nonlinear Dynamics)র ক্ষেত্রটিতে তিনি একজন অগ্রগণ্য বিজ্ঞানী।  পদার্থ বিজ্ঞানের ক্ষেত্রতে অগ্রণী অবদানের জন্য রাধা বালাকৃষ্ণন *তামিলনাড়ু বিজ্ঞান পুরস্কার*, *প্রফেসর দর্শন রংগনাথন স্মারক বক্তৃতা পুরস্কার* লাভ করেন।

শিক্ষা
------

বালাকৃষ্ণন দিল্লী বিশ্ববিদ্যালয়-এ থেকে পদার্থবিজ্ঞানের অনার্সসহ উত্তীর্ণ হয়েছিলেন। পরবর্তী কালে তিনি ১৯৬৫ সালে বিজ্ঞানে স্নাতকোত্তর ডিগ্রী অর্জন করেন৷ ব্রানডেইদ বিশ্ববিদ্যালয় থেকে তিনি ডক্টরেট ডিগ্রী লাভ করেছিলেন। তাঁর গবেষণাপত্রটি বলান্টাম স্ফটিকের নিরীক্ষণ এবং পর্যালোচনার সঙ্গে জড়িত এক প্রারম্ভিক সময়ের অধ্যয়ন। তিনি কঠিন হিলিয়ামে৩র উপর হিলিয়ামে৪র অশুদ্ধতা ফেলা প্রভাব এবং সেই ক্ষেত্রে বলান্টাম স্ফটিকের প্রভাব এবং ভূমিকার বিষয়ে আলোকপাত করেছিলেন৷

কর্মজীবন
--------

১৯৮০র দশকে, বালাকৃষ্ণন ভারতে আসেন। তিনি মাদ্রাজ বিশ্ববিদ্যালয়ের তাত্ত্বিক পদার্থবিজ্ঞানের বিভাগে কর্মরত হন। সেই প্রতিষ্ঠানে তিনি গবেষণা সহযোগী হিসেবে কার্যনির্বাহ করেন। ১৯৮৭ সালে তিনি চেন্নাইয়ের গাণিতিক বিজ্ঞান প্রতিষ্ঠানে যোগদান করেন। ২০০৪ সালে তিনি কর্মজীবন থেকে অবসর নেন। তারপর থেকে তিনি একজন এমিরেটাস বিজ্ঞানী হিসেবে বৈজ্ঞানিক এবং ঔদ্যোগিক গবেষণায়,(C.S.I.R.)তে নিজের গবেষণা-কার্য চালিয়ে যান।  তাঁর গবেষণার বিষয়গুলি হচ্ছে-অরৈখিক গতিবিদ্যা, Solitons এবং পদার্থবিজ্ঞানে প্রয়োগ, ধ্রুপদী অবকলন জ্যামিতির সঙ্গে সম্পর্ক ইত্যাদি।

ব্যক্তিগত জীবন
--------------

রাধা বালাকৃষ্ণন পদার্থবিজ্ঞানী ভি. বালাকৃষ্ণনের সঙ্গে বৈবাহিক জীবন আরম্ভ করেন। তিনি একজন ভারতীয় তাত্ত্বিক পদার্থবিজ্ঞানী। তাঁদের দুটি সন্তান হরি বালাকৃষ্ণন এবং হামসা বালাকৃষ্ণন প্রখ্যাত শিক্ষা প্রতিষ্ঠান এম.আই.টি.র অধ্যাপক।

পুরস্কার এবং সম্মান
-------------------

১৯৯০ সালে থেকেই বালাকৃষ্ণন অরৈখিকতা এবং বক্ররেখা তথা পৃষ্ঠের অবকলন জ্যামিতির মাঝের গভীর সম্পর্কর বিষয়ে গবেষণা করে আসছেন। ১৯৯৯ সালে তিনি "তামিলনাড়ু বিজ্ঞানী পুরস্কার" লাভ করেন। ভৌতিক বিজ্ঞানের ক্ষেত্রটিতে অগ্রণী উল্লেখনীয় অবদানের জন্য তাঁকে এই পুরস্কারটি দেওয়া হয়। ২০০৫ সালে তিনি *ভারতীয় জাতীয় বিজ্ঞান একাডেমী*র "প্রফেসর দর্শন রংগনাথন স্মারক বক্তৃতা পুরস্কার" লাভ করেন। অরৈখিক বলবিজ্ঞানের ক্ষেত্রটিতে অগ্রণী মৌলিক অরিহণার জন্য তাঁকে এই পুরস্কার দেওয়া হয়। রাধা বালাকৃষ্ণনকে এই ক্ষেত্রের একজন অগ্রদূত বলে গণ্য করা হয়।

তথ্যসূত্র
---------

1. 1 2  "Radha Balakrishnan"। সংগ্রহের তারিখ ২৫ ফেব্রুয়ারি ২০১৪।
2. ↑  "Radha Balakrishnan"। সংগ্রহের তারিখ ২৫ ফেব্রুয়ারি ২০১৪।
3. ↑  G. Caglioti, A. Ferro Milone (সম্পাদক)। *Mechanical and Thermal Behaviour of Metallic Materials Enrico Fermi International School of Physics*। Elsevier, 1982। পৃষ্ঠা 324। আইএসবিএন 9780080983837। সংগ্রহের তারিখ ২৫ ফেব্রুয়ারি ২০১৪।
4. ↑  *Selected Topics in Mathematical Physics: Professor R. Vasudevan Memorial Volume*। Allied Publishers, 1995। পৃষ্ঠা 287। আইএসবিএন 9788170234883। সংগ্রহের তারিখ ২৫ ফেব্রুয়ারি ২০১৪।
5. 1 2 3 4 5  "Autobiographical article" (পিডিএফ)। সংগ্রহের তারিখ ২৫ ফেব্রুয়ারি ২০১৪।
6. ↑

বহিঃসংযোগ
---------

* চেন্নাইর গাণিতিক বিজ্ঞান প্রতিষ্ঠানের ওয়েবসাইটে রাধা বালাকৃষ্ণন
ব্যারন ম্যুন্‌শহাউজেন নিজেই নিজের চুল টেনে নিজেকে পাঁক থেকে তুলে বের করছেন।
জ্ঞানতত্ত্বের আলোচনায় **ম্যুন্‌শহাউজেন ত্রিসংকট** (যেটি **আগ্রিপা-র ত্রিসংকট** নামেও পরিচিত) একটি চিন্তন পরীক্ষা যার উদ্দেশ্য হল গৃহীত স্বতঃসিদ্ধ বা পূর্বানুমান ছাড়া যে যেকোনও সত্য (এমনকি গণিত ও যুক্তিবিজ্ঞানের মতো ক্ষেত্রেও) প্রমাণ করা যে তাত্ত্বিকভাবে অসম্ভব, সে ব্যাপারটি প্রদর্শন করা। কোনও প্রদত্ত প্রতিজ্ঞা (proposition) যে সত্য, সে ব্যাপারটি কীভাবে জানা যায়, সে ব্যাপারে যদি কোনও প্রশ্ন করা হয়, তাহলে হয়ত কোনও প্রমাণ প্রদান করা হয়। কিন্তু ঐ প্রমাণটির ব্যাপারেও একই প্রশ্ন করা সম্ভব, এবং এভাবে অনুবর্তী প্রমাণগুলির ব্যাপারেও তা করা সম্ভব। ম্যুন্‌শহাউজেন ত্রিসংকট বলে যে কোনও প্রমাণ সম্পূর্ণ করার কেবলমাত্র তিনটি পন্থা আছে:

* চক্রাকার যুক্তি, যেখানে কোনও প্রতিজ্ঞার প্রমাণে ঐ প্রতিজ্ঞাটি যে সত্য, সে ব্যাপারটিকেই স্বতঃসিদ্ধ ধরে নেওয়া হয়।
* পরাগত যুক্তি, যেখানে প্রতিটি প্রমাণের আরও একটি প্রমাণ আবশ্যক হয়, এবং এরকম অসীম পর্যন্ত (ad infinitum) চলতে থাকে।
* অন্ধভাবে স্বীকৃত যুক্তি, যেটি এমন সব স্বীকৃত যুক্তির উপর প্রতিষ্ঠিত, যেগুলি প্রমাণ ছাড়াই বিনা প্রশ্নে কেবল বিবৃত করা হয়।

তাই এই ত্রিসংকটটি হল তিনটি সমভাবে অসন্তোষজনক পছন্দের মধ্যে একটিকে পছন্দ করার সিদ্ধান্ত গ্রহণ।

সমসাময়িক জ্ঞানতত্ত্বে সঙ্গতিবাদের প্রবক্তারা ত্রিসংকটের "চক্রাকার" অংশটি গ্রহণ করেন বলে মনে করা হয়। অন্যদিকে ভিত্তিবাদীরা স্বতঃসিদ্ধমূলক যুক্তিটির উপর আস্থা রাখেন। আর যে দৃষ্টিভঙ্গিটি অসীম প্রত্যাবর্তনের অংশটি গ্রহণ করে, তা অসীমবাদ নামে পরিচিত। 

কার্ল পপার সুপারিশ করেন যে এই ত্রিসংকটটিকে সমাধানের অযোগ্য হিসেবে মেনে নিতে হবে এবং অনুমান ও সমালোচনার মাধ্যমে জ্ঞানের উপর কাজ করতে হবে।

আরও দেখুন
---------

* প্রতি-ভিত্তিবাদ
* সমালোচনামূলক যুক্তিবাদ
* ডুহেম-কুয়াইন বক্তব্য
* গ্যোডেলের অসম্পূর্ণতা উপপাদ্যসমূহ
* মানদণ্ডের সমস্যা
* যৌক্তিক বিশ্বস্তবাদ
* প্রত্যাবর্তন যুক্তি
* তারস্কি-র অসংজ্ঞাযোগ্যতা উপপাদ্য
* সত্যতা প্রতিপাদনের তত্ত্ব
* কচ্ছপ আকিলেসকে যা বলল

তথ্যসূত্র
---------

1. ↑  Franks, Paul W.; Franks, Assistant Professor of Philosophy Paul W. (৩০ অক্টোবর ২০০৫)। *All Or Nothing: Systematicity, Transcendental Arguments, and Skepticism in German Idealism* (ইংরেজি ভাষায়)। Harvard University Press। পৃষ্ঠা 18। আইএসবিএন 978-0-674-01888-4। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

আরও পড়ুন
---------

* Hans Albert, *Treatise on Critical Reason*, Princeton University Press, 1985, chap. I, sect. 2.
* For Hans Albert's scientific articles see *List of Publications* in Hans Albert at opensociety.de

বহিঃসংযোগ
---------

* Epistemic regress at PhilPapers

|  |  |
| --- | --- |
| কর্তৃপক্ষ নিয়ন্ত্রণ: জাতীয় গ্রন্থাগার উইকিউপাত্তে এটি সম্পাদনা করুন | 
* জার্মানি

 |
**ম্যুভিয়ানা ফিল্ম সোসাইটি** বাংলাদেশে ক্রিয়াশীল একটি চলচ্চিত্র সংসদ। বাংলাদেশের চলচ্চিত্র সংসদ আন্দোলনে ম্যুভিয়ানা ফিল্ম সোসাইটি একটি গুরুত্বপূর্ণ চলচ্চিত্র সংগঠন। ম্যুভিয়ানা ফিল্ম সোসাইটি ২০০৬ সালের ১০ নভেম্বর প্রতিষ্ঠিত হয়। চলচ্চিত্র নির্মাতা ও লেখক বেলায়াত হোসেন মামুন ম্যুভিয়ানা ফিল্ম সোসাইটি এর প্রতিষ্ঠাতা ও সভাপতি। ম্যুভিয়ানা ফিল্ম সোসাইটির কার্যক্রম বাংলাদেশের রাজধানী ঢাকা ছাড়াও বিভাগীয় শহর সিলেট ও চট্টগ্রামে বিস্তৃত।

ম্যুভিয়ানা ফিল্ম সোসাইটি বাংলাদেশের চলচ্চিত্র সংসদসমূহের ফেডারেটিভ বডি ফেডারেশন অব ফিল্ম সোসাইটিজ অব বাংলাদেশ (এফএফএসবি) এর অন্তর্ভুক্ত এবং বাংলাদেশ সরকার প্রবর্তিত 'চলচ্চিত্র সংসদ নিবন্ধন আইন ২০১১' এর আওতায় বাংলাদেশ সরকারের তথ্য মন্ত্রণালয়ের বাংলাদেশ ফিল্ম সেন্সর বোর্ডে নিবন্ধিত চলচ্চিত্র সংসদ।

কার্যক্রম
---------

* চলচ্চিত্র উৎসব
* স্মারক বক্তৃতা
* চলচ্চিত্র শিক্ষা কার্যক্রম
* চলচ্চিত্র পাঠচক্র
* চলচ্চিত্র পত্রিকা প্রকাশ

মুভিয়ান ফিল্ম ফিল্ম সোসাইটি ২০১২ সাল থেকে সিলেটে আন্তর্জাতিক শিশু চলচ্চিত্র উৎসব পরিচালনা করছে, যা বার্ষিকভাবে শিশু চলচ্চিত্র সোসাইটি বাংলাদেশ এবং ইউনিসেফ কর্তৃক সংগঠিত হয়। মুভিয়ান চলচ্চিত্র সোসাইটি ২০১২ সালের এপ্রিল থেকে বাংলাদেশ শিল্পকলা একাডেমীর সাথে ডিজিটাল চলচ্চিত্র তৈরির ছয় মাসব্যাপি একটি কর্মশালার আয়োজন করে।

তথ্যসূত্র
---------

1. ↑  "আলমগীর কবিরের মৃত্যুদিনে তাঁর ছবির প্রদর্শনী"। *প্রথম আলো*। সংগ্রহের তারিখ ২০১৯-০১-২০।
2. ↑  "আন্দোলনের চলচ্চিত্র নিয়ে ম্যুভিয়ানা"। *প্রথম আলো*। সংগ্রহের তারিখ ২০১৯-০১-১৩।
3. ↑  "শিল্পকলায় গঠিত হচ্ছে ফিল্ম সেন্টার"। *প্রিয়.কম* (ইংরেজি ভাষায়)। ২০২০-০৫-১৪ তারিখে মূল থেকে আর্কাইভ করা। সংগ্রহের তারিখ ২০১৯-০১-১৩।
4. ↑  "সিনেমার সংকট নিয়ে কাল সেমিনার"। *প্রথম আলো*। সংগ্রহের তারিখ ২০১৯-০১-১৩।
**চাঁদা হল্ট রেলওয়ে স্টেশন** ভারতের উত্তরপ্রদেশ রাজ্যে অবস্থিত। স্টেশনের কোড বা সংকেতিক নাম হল *সিএইচডিএ*।

অবস্থান
-------

স্টেশন উত্তর প্রদেশের চাঁদার কাছে আমরুপুরে অবস্থিত। এই স্টেশন থেকে পরবর্তী স্টেশন হল - মহারানী পশ্চিম রেলওয়ে স্টেশন এবং পূর্ববর্তী স্টেশন হল কৈরীপুর রেলওয়ে স্টেশন।

পরিকাঠাম
--------

স্টেশনটির পরিকাঠাম ভূমিগত। এই স্টেশনে ১ টি প্ল্যাটফর্ম রয়েছে। স্টেশনে ১ টি রেললাইন বা রেলট্র্যাক রয়েছে। স্টেশন পরিচালনাকারী ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে।

স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।

বৈদ্যুতীকরণ
-----------

মুঘলসরাই জংশন–বারাণসী জংশন– সুলতানপুর জংশন–লখনউয়ের চরবাগ রেলপথের বৈদ্যুতীকরণ ২০১৩ সালে সম্পূর্ণ হয়। এই রেলওয়ে স্টেশনের রেলপথে বৈদ্যুতীক ও ডিজেল চালিত উভয় ট্রেন চলাচল করে।

রেল পরিষেবা
-----------

এই স্টেশনটি স্টেশনের পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা বারাণসী ও লখনউগামী ট্রেন চলাচল করে।

প্রশাসন ও নিরাপত্তার ব্যবস্থা
-----------------------------

চাঁদা হল্ট রেলওয়ে স্টেশনটি ভারতীয় রেলের উত্তর রেল অঞ্চলের লখনউ চারবাগ রেলওয়ে বিভাগের অন্তর্গত। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার"- এর উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে।

তথ্যসূত্র
---------

1. 1 2  "সিএইচডিএ/চাঁদা হল্ট"। সংগ্রহের তারিখ ৩০ জানুয়ারি ২০২১।

বহিঃসংযোগ
---------